P R I J E D L O G:

Na temelju članka 33. Zakona o lokalnoj i područnoj (regionalnoj) samoupravi (Narodne novine br. 33/01, 60/01-vjerodostojno tumačenje, 129/05,109/07, 125/08, 36/09, 15/11, 144/12, 19/13, 137/15, 12/17, 98/19, 144/20) i članka 18. Statuta Općine Rakovec („Glasnik Zagrebačke županije“ br. 7/20), Općinsko vijeće Općine Rakovec na \_\_\_\_. sjednici održanoj \_\_\_\_\_\_\_\_\_\_\_ 2021. donijelo je

**POSLOVNIČKU ODLUKU**

**o izmjenama i dopunama Poslovnika Općinskog vijeća Općine Rakovec**

Članak 1.

U članku 2. Poslovnika Općinskog vijeća Općine Rakovec, („Glasnik Zagrebačke županije“ 15/09 i 9/13), stavak 1. mijenja se i glasi:

„Konstituirajuću sjednicu predstavničkog tijela saziva pročelnik Jedinstvenog upravnog odjela ili službenik kojeg on ovlasti. Ako pročelnik Jedinstvenog upravnog odjela nije imenovan, konstituirajuću sjednicu sazvat će čelnik tijela državne uprave nadležnog za lokalnu i područnu (regionalnu) samoupravu ili osoba koju on ovlasti“.

Članak 2.

U članku 18. stavak 1. mijenja se i glasi:

Sjednicama Općinskog vijeća prisustvuju Općinski načelnik i privremeni zamjenik.

Članak 3.

U člancima 39., 40. i 41. Poslovnika Općinskog vijeća Općine Rakovec, riječi: „zamjenik Općinskog načelnika“ u odgovarajućim padežima zamjenjuju se riječima „privremeni zamjenik“ u odgovarajućim padežima.

Članak 4.

Članak 49. Poslovnika, mijenja se i glasi:

Sjednice Vijeća sazivaju se pisanim pozivom, a u izuzetno hitnim slučajevima i na drugi način.

Sjednice Općinskog vijeća mogu se sazivati i elektroničkim putem, a materijali za sjednicu dostaviti vijećnicima, u papirnom obliku.

Poziv za sjednicu sa materijalima po predloženom dnevnom redu dostavlja se vijećnicima u pravilu pet dana prije održavanja sjednice.

U opravdanim slučajevima kada to razlozi hitnosti zahtijevaju, rok iz stavka 1. ovog članka može biti i kraći.

Poziv i materijali za sjednicu Vijeća se mogu dostaviti i elektroničkim putem.

O drugačijem načinu sazivanja sjednice i opravdanosti razloga za sazivanje sjednice u kraćem roku odlučuje predsjednik Općinskog vijeća.

Materijali za sjednicu Općinskog vijeća dostavljaju se vijećnicima, Općinskom načelniku, privremenom zamjeniku Općinskog načelnika, pročelniku upravnog odjela, a prema potrebi i drugim osobama.

Članak 5.

Iza članka 49. Poslovnika, dodaje se članak 49a. koji glasi:

„Članak 49a.

U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice Općinskog vijeća iznimno se mogu održavati elektroničkim putem.”

Članak 6.

Ovlašćuje se Povjerenstvo za Statut, Poslovnik i normativnu djelatnost da sačini pročišćeni tekst Poslovnika Općinskog vijeća Općine Rakovec.

Članak 7.

Ove izmjene i dopune Poslovnika Općinskog vijeća Općine Rakovec stupaju na snagu osmog dana nakon objave u Glasniku Zagrebačke županije.

Klasa: 012-04/21-01/\_\_

Urbroj: 238/25-01-21-1

Rakovec, \_\_\_\_\_\_\_\_\_ 2021.

REPUBLIKA HRVATSKA

ZAGREBAČKA ŽUPANIJA

OPĆINA RAKOVEC

Općinsko vijeće

Predsjednik Općinskog vijeća

Ivan Zadravec